Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi Ārstniecības likumā**

 ***(Nr. 1048/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi****(4)** | **Ministru kabineta atzinums** | **Komisijas atzinums** |
|  | Izdarīt Ārstniecības likumā (Latvijas Republikas Saeimas un Ministru Kabineta Ziņotājs, 1997, 15. nr.; 1998, 7. nr.; 2000, 13. nr.; 2001, 15. nr.; 2004, 9., 13. nr.; 2005, 14. nr.; 2006, 14. nr.; 2007, 8., 21., 24. nr.; 2008, 13. nr.; 2009, 10., 15. nr.; Latvijas Vēstnesis, 2009, 200., 205. nr.; 2010, 105., 170. nr.; 2011, 62. nr.; 2012, 108. nr.; 2013, 87. nr.; 2014, 194. nr.; 2015, 127. nr.; 2016, 249. nr.; 2017, 117. nr.) šādus grozījumus: |  |  |  |  |
| **1.pants.** Likumā ir lietoti šādi termini: |  | **1** | **Deputāts M.Šics**Papildināt [1.](https://likumi.lv/ta/id/44108-arstniecibas-likums#p1) pantu ar 30. un 31. punktu šādā redakcijā:30) **personalizētā ārstniecība**- ārstniecība, kurā izmanto indivīda fenotipu un/vaigenotipa raksturojumu, lai piemeklētu pareizo terapijas stratēģiju konkrētai personai izvēlētos piemērotāko ārstēšanas stratēģiju, noteiktu predispozīciju uz kādu slimību, rekomendētu vai sniegtu savlaicīgu un īpaši orientētus,individuāli izvēlētus profilakses pasākumus*.*31) **uzlabotā ārstēšana** - ārstniecība, ārstniecības personai uzņemoties ekskluzīvu profesionālo atbildību, lai nodrošinātu atbilsmi konkrētai receptei (priekšrakstam) pēc pasūtījuma izgatavotajam produktam konkrētam pacientam. |  |  |
| **4.pants.** (1) Veselības aprūpes organizēšanas un finansēšanas kārtību, plānveida veselības aprūpes pakalpojumu saņemšanas pretendentu rindu veidošanas kārtību, to ārstniecības pakalpojumu veidus un apjomu, kuri tiek apmaksāti no valsts pamatbudžeta un pakalpojumu saņēmēju līdzekļiem, kā arī šīs samaksas kārtību nosaka Ministru kabinets. | 1. Izslēgt 4. panta pirmo daļu. |  |  |  |  |
| **9.1 pants.** (1) Ārstniecību veic atbilstoši klīniskajām vadlīnijām vai ārstniecībā izmantojamo metožu un zāļu lietošanas drošības un ārstēšanas efektivitātes novērtējumam, kas veikts, ievērojot uz pierādījumiem balstītas medicīnas principus. |  | **2** | **Deputāts M.Šics**Papildināt 9.1 panta pirmo daļu aiz vārda "principus" ar vārdiem "personalizēto ārstniecību un uzlaboto ārstēšanu". |  |  |
| **IV nodaļa Personu tiesības un pienākumi veselības aprūpē****16.pants.** Ikvienam ir tiesības saņemt neatliekamo medicīnisko palīdzību Ministru kabineta noteiktajā kārtībā.**17.pants.** (1) No valsts pamatbudžeta un pakalpojumu saņēmēju līdzekļiem apmaksāto ārstniecības pakalpojumu apjomu Ministru kabineta noteiktajā kārtībā sniedz:1) Latvijas pilsoņiem;2) Latvijas nepilsoņiem;3) Eiropas Savienības dalībvalstu, Eiropas Ekonomikas zonas valstu un Šveices Konfederācijas pilsoņiem, kuri uzturas Latvijā sakarā ar nodarbinātību vai kā pašnodarbinātas personas, kā arī viņu ģimenes locekļiem;4) ārzemniekiem, kuriem ir pastāvīgās uzturēšanās atļauja Latvijā;5) bēgļiem un personām, kurām piešķirts alternatīvais statuss;6) aizturētajām, apcietinātajām un ar brīvības atņemšanu notiesātajām personām.(2) Ārstniecības pakalpojumus šā panta pirmajā daļā minētajā apjomā sniedz tajā laikā un vietā, kad un kur tas nepieciešams, atbilstoši ārstniecības personu kvalifikācijai un attiecīgajā ārstniecības iestādē diagnostikā, ārstnieciskajā un pacientu aprūpē izmantojamā aprīkojuma līmenim.(3) Latvijas pilsoņu un Latvijas nepilsoņu laulātajiem, kuriem ir termiņuzturēšanās atļauja Latvijā, no valsts pamatbudžeta un pakalpojumu saņēmēju līdzekļiem apmaksāto grūtnieču aprūpi un dzemdību palīdzību ir tiesības saņemt bez maksas Ministru kabineta noteiktajā kārtībā.(4) Šā panta pirmajā daļā minēto personu bērniem no valsts pamatbudžeta un pakalpojumu saņēmēju līdzekļiem apmaksātos ārstniecības pakalpojumus ir tiesības saņemt bez maksas.(5) Personas, kuras nav minētas šā panta pirmajā, trešajā un ceturtajā daļā, ārstniecības pakalpojumus saņem par maksu.**18.pants.** Pārējā medicīniskā palīdzība šā likuma 17.pantā minētajām personām tiek sniegta par apdrošināšanas sabiedrības, darba devēja, pacienta personiskajiem vai citiem līdzekļiem saskaņā ar normatīvajiem aktiem.**19.pants.***(Izslēgts ar 08.06.2006. likumu, kas stājas spēkā 11.07.2006.)***20.pants.***(Izslēgts ar 10.12.2009. likumu, kas stājas spēkā 01.03.2010.)***21.pants.** *(Izslēgts ar 10.12.2009. likumu, kas stājas spēkā 01.03.2010.)***22.pants.** *(Izslēgts ar 10.12.2009. likumu, kas stājas spēkā 01.03.2010.)***23.pants.** *(Izslēgts ar 10.12.2009. likumu, kas stājas spēkā 01.03.2010.)***24.pants.** *(Izslēgts ar 10.12.2009. likumu, kas stājas spēkā 01.03.2010.)***25.pants.** *(Izslēgts ar 10.12.2009. likumu, kas stājas spēkā 01.03.2010.)* | 2. Izslēgt IV nodaļu. |  |  |  |  |
| **35.pants.** Ārstniecības iestādes vadītājs ir saucams pie likumā noteiktās atbildības, ja viņa vadītajā iestādē tiek lietotas medicīniskās tehnoloģijas, kuras nav apstiprinātas Ministru kabineta noteiktajā kārtībā. |  | **3** | **Deputāts M.Šics**Papildināt 35.pantu ar jaunu rindkopu šādā redakcijā: "Ārstniecības iestādē drīkst pielietot personalizēto ārstniecību, uzlaboto ārstēšanu ar jebkādām jaunieviestām terapijas zālēm, kā noteikts Regulas (EK) Nr.1394/2007 pantā 28(2), kas ir sagatavotas, balstoties uz neierastu procesu un saskaņā ar īpašiem kvalitātes standartiem, un tiek izmantotas ārstniecības iestādēs Latvijā, ārstniecības personai uzņemoties ekskluzīvu profesionālo atbildību, lai nodrošinātu atbilsmi konkrētai receptei/priekšrakstam pēc pasūtījuma izgatavojamam produktam konkrētam pacientam." |  |  |
| **36.pants.** Ārstniecības persona ir atbildīga par izraudzītās medicīniskās tehnoloģijas lietošanu un tās radītajām sekām. |  | **4** | **Deputāts M.Šics**Papildināt 36. pantu aiz vārda “tehnoloģijas” ar vārdiem “**personalizētās ārstniecības** un **uzlabotās ārstēšanas**”. |  |  |
| **53.2 pants.** (1) Ārstu komisija aizgādnības nodibināšanas un nākotnes pilnvarojuma gadījumā sniedz atzinumu par to, vai garīga rakstura vai veselības traucējumu dēļ persona ir zaudējusi spēju saprast savas darbības nozīmi un vadīt to.(2) Izziņu uz šā panta pirmajā daļā minētā atzinuma pamata var pieprasīt:1) nākotnes pilnvarnieks, uzrādot nākotnes pilnvarojumu;2) tiesa vai bāriņtiesa, lai nodibinātu aizgādnību Civilprocesa likumā noteiktajā kārtībā. | 3. Izslēgt 53.2panta otrās daļas 2. punktā vārdus "vai bāriņtiesa". |  |  |  |  |
| **78.pants.** (3) Veselības informācijas sistēmas pārzinis ir tiesīgs šīs sistēmas turētāja funkcijas nodot citai pilnvarotai institūcijai vai vairākām institūcijām. Ministru kabinets nosaka institūcijas, kurām veselības informācijas sistēmas pārzinis ir tiesīgs nodot minētās sistēmas turētāja funkcijas, un attiecīgajām institūcijām piešķiramās datu kopas. | 4. Izslēgt 78. panta trešo daļu. |  |  |  |  |
| **Pārejas noteikumi** | 5. Papildināt pārejas noteikumus ar 30., 31. un 32. punktu šādā redakcijā:"30. Lai nodrošinātu ārstniecības pieejamību, ārstniecības personām un neatliekamās medicīniskās palīdzības brigādes personām, kuras nav ārstniecības personas:1) no 2018. gada 1. janvāra līdz 31. decembrim var noteikt pagarināto normālo darba laiku, kas nepārsniedz 50 stundas nedēļā;2) no 2019. gada 1. janvāra līdz 31. decembrim var noteikt pagarināto normālo darba laiku, kas nepārsniedz 45 stundas nedēļā.31. Ja tiek noteikts pagarinātais normālais darba laiks, darba samaksu par darba laiku, kas pārsniedz Darba likumā noteikto normālo darba laiku, nosaka proporcionāli darba laika pieaugumam:1) no 2018. gada 1. janvāra līdz 31. decembrim – ne mazāk kā 1,20 noteikto stundas algas likmju apmērā;2) no 2019. gada 1. janvāra līdz 31. decembrim – ne mazāk kā 1,35 noteikto stundas algas likmju apmērā.32. Grozījums šā likuma 4. panta pirmajā daļā un grozījums par IV nodaļas izslēgšanu stājas spēkā vienlaikus ar Veselības aprūpes finansēšanas likuma spēkā stāšanos." |  |  |  |  |
|  | Likums stājas spēkā 2018. gada 1. janvārī. |  |  |  |  |